ས་གདབ། དེ་ལྟར་ཤེས་ན། ནོར་བརླག་
སྟོར་གཡོ་སྒྱུ་བརྙས་གསུམ་ཅི་བྱུང་ཡང་གང་བྱུང་ལེགས། ཉེས་པ་བཙལ་གྱིས་མི་རྙེད།
ཅི་བྱས་བདེ་བའི་འཁོར་ལོ། གང་བྱས་ལམ་དུ་སོང་(༥༣ན)བ་འོང་སྟེ། གཡག་སྡེ་པཎ་
ཆེན་གྱིས། སྐྱིད་ན་མི་རློམ་འགྲོ་ལ་ཁྱབ་པར་མོས། །སྡུག་ན་མི་འཁུན་དེ་ཉིད་གྲོགས་སུ་
བྱས། །ཇི་ལྟར་བྱས་ཀྱང་བདེ་བའི་འཁོར་ལོ་འདི། །དཔལ་ལྡན་བླ་མའི་དྲིན་ལས་རྙེད་
པ་ཡིན། །རྐྱེན་ངན་དགྲ་བོའི་ཚོགས་དང་ཕྲད་པ་ན། ལམ་འཁྱེར་གཉེན་པོའི་མཚོན་
གྱིས་མ་ཐེབས་ན། །དགག་སྒྲུབ་རྩོད་པའི་འཕྲང་ལས་མི་ཐར་བས། །གང་བྱུང་ལམ་དུ་
འཁྱེར་བ་མན་ངག་ཡིན། །ཞེས་བརྟགས་རྩོམ་མཛའ་སྨོན་ཁ་གཏིང་སྤྲོད་པའི་བྱེད་
ལུགས་ཞིག་མ་ཤེས་ན། ཅི་བྱས་སྡུག་བསྔལ་གྱི་འཁོར་ལོ་ཞིག་མིན་པ་འོང་ས་མེད་པས།
གང་བྱུང་ལམ་དུ་འཁྱེར་བ་གནད་ཀྱི་གདམས་པར་གསུངས། ཁ་ཅིག་གིས་ཐམས་ཅད་
- 343 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༡༽
ལམ་དུ་འཁྱེར་བ་སྐད་ཟེར། དོན་ལ་བླ་མའི་ཞབས་ཏོག་དགེ་འདུན་གྱི་བསྙེན་བཀུར་
སོགས་བདེ་དགེའང་ལམ་དུ་མི་ཐེངས་སྡུག་འཁུན་ཆི་རེ་བྱེད་པ་ནི། ཁས་ལབས་པ་ལ་
སྣ་ཞེ་ཁྲེལ། བཞད་གད་ཀྱི་གནས་ཡིན་པས། སྐྱིད་སྡུག་གཉིས་ཀྱི་རིགས་ཅི་བྱུང་ཡང་
འགྲན་པ་བཞིན་ལམ་དུ་ཐེངས་པ་ཞིག་བྱུང་ན། མཁས་པ་ཆེན་པོ་བྱ་བ་དེ་ཉིད་ཡིན།
དང་པོར་སེམས་བསྐྱེད་ཀྱིས་ཟིན་པ་དང༌། མཇུག་བསྔོ་བ་སྨོན་ལམ་གྱི་རྒྱས་འདེབས།
རྗེས་སུ་ཡིད་རང་དགའ་བ་བསྒོམས་པས་གོང་ནས་གོང་དུ་སྤེལ། དེ་ལྟར་བྱུང་ན་དེད་
དཔོན་སྙིང་རྗེ་ཆེན་པོའི་གཏམ་བཞིན་དུ་སྲོག་བཅད་པ་སོགས། གཞན་ལ་སྡིག་ཏུ་
འགྱུར་བ་ཡང་ས་ལམ་དུ་འགྱུར་བ་འོང་ན་གཞན་ལྟ་ཅི་སྨོས། དེ་ལྟ་བུ་ལམ་མིན་ན་
གཞན་ལམ་གང་ཡིན། ད་དུང་ཆོས་བརྒྱད་རང་འདོད་ཀྱི་འཁྲི་བ་མ་ཆོད་ན་འདོད་མི་
འདོད་ཐེན་ནེ་ཐོགས་སེ་ཞིག་གིས་ཁེངས་ཡོང་བས་ཁོང་ཁྲོ་མི་ཁེགས། ཐམས་ཅད་ལམ་
དུ་ཐེངས་པ་ནམས་ཀྱང་མི་འོང་། ནམ་རང་འདོད་ཀྱི་འཁྲི་བ་ཆོད་པ་ན། གཉེན་
པོའི་ཐང་བདེ་བ་ལ་སླེབ་པའི་ཆོས་བཤའ་མ་ཞིག་སླེབས་འོང་གསུངས། དེའི་ཚེ་བློ་སྟེང་
ན་གང་ལའང་མ་བདེ་བའི་ཐགས་ཐོགས་མེད་པར། ཡིད་བདེ་འབའ་ཞིག་རྒྱུན་དུ་
(༥༣བ)བསྟེན། །ཡེངས་ཀྱང་ཐུབ་ན་འབྱོངས་པ་ཡིན། ཞེས་པ་ལྟར། ཅི་བྱུང་ཡང་ལམ་
དུ་འཁྱེར་བས་ཆོག་སྙམ་པ་བློ་བདེ་སང་ངེ་བ་རྟ་རྩལ་ཅན་གྱེན་ཐུར་གང་ལའང་
མ་ཡེངས་ཅི་ཡིན་ནའང་སྐྲག་པ་མེད་པ་བཞིན་དུ། རྐྱེན་ངན་བསམ་བསམ་པའམ། གློ་
་་ཡེངས་
བུར་བ་ཅི་བྱུང་ཡང་ལམ་འཁྱེར་ལ་གོམས་པས་མི་བདེ་བ་མེད་པར་ངང་གིས་ལམ་དུ་
འཁྱེར་བ་འོང་གསུངས། དེ་བྱུང་ན་ད་ཕྱིན་ནས་ཅི་བྱུང་ཡང་འབུབ་མེད་ཐམས་ཅད་ལམ་
དུ་འཁྱེར་བའི་མན་ངག་གི་གོ་བ་མཐར་ཐུག་པར་སླེབས། བློ་དགའ་རབ་འབྱོངས་པ་
ཡིན། བཟོད་པ་ཐང་ལྷོད་མེད་པ་ཞིག་ཀྱང་དེར་འོང་། དེ་ཡོང་བ་ཡང་ཐོག་མའི་བློ་སྦྱོང་
དང་། དང་པོའི་བློ་སྦྱོང་སོགས་སུ་བཤད་ཟིན་པ་ལྟར་འདོད་པ་ལ་སྙིང་པོ་མེད་པར་བློ་
344-

ཐེག་པ་ཆེན་པོ་བཟོད་%༧2%-༞ན་བདེའི་ཆར་འབེབས། ..
༼ཨེ༽
སྦྱོངས་ནས། སླར་བཟོད་པའི་བློ་སྦྱོང་འདི་ལྟ་བུ་ཞིག་ལ་སོ་ནམ་ལེགས་པར་བྱས་ན་
འོང་ལ་གཞན་དུ་ན་དཀའོ།
།གཞན་ཡང་འདིའི་བཤད་པ་དུ་མ་ལམ་རིམ་དང་། རིན་
ཆེན་སྒང་བའི་བློ་སྦྱོང་སོགས་སུ་བཤད་ཟིན་པར་ཤེས་པར་བྱའོ།། །།
༈ ཉེར་གཅིག་པ་གནས་གང་དུ་གྲོགས་སུ་དང་འགྲོགས་ཀྱང་དགའ་ལྡན་ལྷའི་
བདེ་སྐྱིད་དུ་འགྱུར་བ་ལ། དང་པོ་མི་མཐུན་ཕྱོགས་ཉེས་དམིགས་ཀྱི་སྒོམ་ཚུལ་ནི།
བཅོས་དང་མ་བཅོས་རྐྱེན་རྡུལ་འཁྲིགས། །རྣམ་རྟོག་ཚེར་མས་ཀུན་ནས་རྩུབ། །ངན་
སོང་གནས་གྲོགས་ཟས་གོས་བཞིན། །མགོ་འཁོར་བླུན་རྨོངས་བཅོ་བརྒྱད་ཉོས། །ཞེས་
པ་སྤྱོད་འཇུག་ལས། ཞེ་སྡང་ཟུག་རྔུའི་སེམས་བྱུང་ན། །ཡིད་ནི་ཞི་བ་ཉམས་མི་མྱོང་། །
དགའ་དང་བདེ་བའང་ཐོབ་པ་མེད། །གཉིད་མི་འོང་ཞིང་བརྟན་མེད་འགྱུར། །ཞེས་པ་
ལྟར། ཞེ་སྡང་གནོན་མ་ཤེས་ན་གནོད་པ་དང་སྡུག་བསྔལ་དུ་མངོན་པའི་བྱིངས་རང་གི་
རྣམ་རྟོག་གིས་བཅོས་པ་རྐྱང་ཡིན། གང་ལྟར་ཡང་སྙིགས་དུས་སུ་བཅོས་པ་དང་། མ་
བཅོས་པའི་རྐྱེན་ནི་རྡུལ་འཁྲིགས་པ་བཞིན་འོང་། རང་གིས་ལམ་དུ་འཁྱེར་བ་དང་།
བཟོད་པ་སྒོམ་ཤེས་ན་ལྷ་ཞི་ཀླུ་ཞི་ཡིན་ཀྱང་དེ་མ་ཤེས་པས། དར་གྱི་སྲིན་བུ་རང་གི་
ཁ་(༥༤ན)ཆུས་འཐུམས། རྣམ་རྟོག་གི་ཚེར་མས་ཕྱི་ནང་ཀུན་ནས་ཟུག་ཅིང་རྩུབས།
རྣམ་རྟོག་ངན་པའི་དབང་གིས་ལྷ་ཡུལ་དུ་སྐྱེས་ཀྱང་། ཐམས་ཅད་ངན་སོང་གི་གནས་ དང་
གྲོགས་དང་ཟས་གོས་བཞིན་དུ་ཅི་མྱོང་སྡུག་བསྔལ་དུ་མྱོང་། མཚན་མོ་མུན་ནག་གྲོང་
ཁྱེར་ཆེན་པོའི་དབུས་སུ་ལམ་འཁྱམས་པ་བཞིན་དུ་ལེགས་ཉེས་སྐྱོན་ཡོན་ཐམས་ཅད་
ལ་མགོ་འཁོར་བླུན་རྨོངས་ཆེན་པོར་སོང་སྟེ། བཅོས་ཐབས་གང་ཡང་མི་ཤེས། མི་ལུས་
རིན་པོ་ཆེ་ཐོབ། ཐོས་བསམ་སྒོམ་གསུམ་གྱིས་ལྷ་ཞི་ཀླུ་ཞི་ཀུན་བདེ་ར་བ་གང་བྱེད་ས་
ཡོད་པའི་དུས་འདིར་གང་ཡང་བྱེད་མི་ཉན། རང་གི་བཅོ་བརྒྱད་སྡེ་གཞལ་ནས་ཉོས་
བྱས་ཁུགས་པ་ཡིན་ཏེ། སྔར་མང་དུ་བཤད་ཟིན་ཏོ།། །།
- 345 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༡༽་
༈ གཉིས་པ་མཐུན་ཕྱོགས་ཕན་ཡོན་གྱིས་སྒོམ་ཚུལ་ནི། དུག་མེད་ལེགས་རྩོལ་
དུག་འོང་དོར། །ལས་བརྟེན་ཆོག་ཤེས་ཆོས་འབད་ཐབས། །དགའ་ལྡན་ཟས་གོས་
གནས་གྲོགས་བཞིན། །གྱད་སོང་རྣམ་རྟོག་འཚུབ་མ་སངས། །ཞེས་པ་བྱ་བ་གང་ལའང་
ཉོན་མོངས་དུག་འདྲེས་མེད་པ་དང་། ལེགས་ཆ་འོང་བ་སྣང་ན་དེ་ལ་རྩོལ་བ་བྱེད། གང་
བྱུང་ལམ་དུ་འཁྱེར་རོ་བྱས་ནས་གང་ལའང་རྩོལ་བ་མི་བྱེད་པ་མིན་པས། ལེགས་ཆ་ཆེ་
ཆུང་གཉིས་ཀྱང་ཆེ་བ་ལ་རྩོལ་བ་བྱེད། འོན་ཀྱང་མི་དང་རྩོད་དགོས་པ་སོགས་ཉོན་
མོངས་ཀྱི་དུག་འོང་ན་དགོས་པ་ཆེ་བར་འདུག་ཀྱང་དོར་ལ་བཏང༌། གཙོ་བོ་ལས་ཀྱིས་
གཤོམ་པས་ལས་ལ་བརྟེན། ལས་ཀྱིས་གང་བཤམས་ལ་ཆོག་ཤེས་བྱ། ཁོང་ཁྲོ་སོགས་
སྤང་ནས་ཆོས་ལ་འབད་པ་ཉིད་འདི་ཕྱི་ཐམས་ཅད་འོང་བའི་རྒྱུ་ཡིན། གང་ཞིག་སྒྲིམས་
ཏེ་ཁྲོ་འཇོམས་པ། །དེ་ནི་འདི་དང་གཞན་དུ་བདེ། །ཞེས་པ་ལྟར། དེས་ནི་གནས་གང་དུ་
གྲོགས་སུ་དང་འགྲོགས་ཀྱང་དགའ་ལྡན་ལྷའི་གནས་གྲོགས་ཟས་གོས་བཞིན་དུ་མི་
བདེ་བ་མེད། སྒོག་རུས་ཆག་པས་གྱད་དུ་སོང་། །མཐའ་རུ་སྤྱུགས་པས་དབུས་སུ་
ཚུད། །མགོ་ཐུམ་བསྐྱུར་བས་རྒྱང་མིག་གསལ། ཁ་ཞེ་ལོག་(༥༤བ)པས་ཟས་དང་
ཕྲད། །གནོད་པ་སྡུག་བསྔལ་བྱུང་བས་འཚེངས། བཟོད་པ་ལ་བློ་སྦྱོང་ཤེས་པས་གཏི་
མུག་གི་མུན་ནག་རྣམ་རྟོག་གི་འཚུབ་མ་ཐམས་ཅད་སངས། མི་ཡུལ་དུ་ལྷའི་བདེ་བ་མྱོང་
བ་འོང་སྟེ། སྐྱེས་རབས་སུ། ཡིད་ལ་ཞེ་སྡང་ཡོད་ན་བདག་དང་གཞན་དག་ལ། །ངན་
པར་འགྱུར་བའི་མེ་བཞིན་རབ་ཏུ་སྲེག་པར་བྱེད། །དེ་བས་སྐྱེ་བོ་སྡིག་ལ་འཛེམ་པ་དེ་
དག་གིས། །གཉེན་པོ་རྣམས་ལ་བསྟེན་ལ་སྡིག་པ་སྤོང་བར་བྱ། །དགོན་པའི་མེ་ནི་རབ་
ཏུ་འབར་བར་གྱུར་པ་ཡང་། །ཆུ་ཀླུང་ཆེན་པོ་མཐའ་ཀླས་འབབ་དང་ཕྲད་གྱུར་ན། །ཇི་
ལྟར་རབ་ཏུ་ཞི་བར་འགྱུར་པ་དེ་བཞིན་དུ། །ཡིད་ཀྱི་གདུང་བའང་བཟོད་ལ་བརྟེན་ནས་
ཞི་བར་འགྱུར། །དེ་ཕྱིར་བྱམས་ལ་བརྟེན་པའི་སྟོབས་ཀྱིས་དགྲ་ཡང་འཕེལ་མི་འགྱུར། །
-346-

ཐེག་པ་ཆེན་པོ་བཟོད་པའི་བློ་སྦྱོང་ཕན་བདེའི་ཆར་འབེབས། ༼ཨེ༽
དེ་ལ་དགའ་ཞིང་མཆོད་འོས་བདེ་བའི་སྐལ་ལྡན་འགྱུར། །བསོད་ནམས་བྱ་བའི་ཡོན་
ཏན་ཐ་མར་མཐོ་རིས་འགྲོ་བར་འགྱུར། །ཞེས་དང་། ཤ་ར་བའི་ཞལ་ལས། ཁམ་ལུང་པ།
སྣེའུ་ཟུར་པ། གྲབ་པ་གསུམ་ལ་སྙན་དུ་ཅི་གསོལ་ཡང་། ས་རྡོ་ལ་སྨྲ་བ་དང་ཁྱད་མེད་
པས་བདེ་བར་བྱུང་། ཕྱི་མ་ཀུན་སྙན་ཁུང་སྲབ་པས་མ་བདེ་བར་བྱུང༌། ཞེས་དང་།
གཤེན་སྟོན་ལ་འདི་སྐད་ཟེར་བྱས་ན། ལྐོག་ཁ་བཙན་པོ་ལ་ཡང་གཏོང་བྱ་བ་ཡིན། ཁྱོད་
རང་ཕྲ་མ་བྱས་པའི་བཤགས་པ་གྱིས་བྱ་བ་དང་། རྣལ་འབྱོར་པ་ཤེས་རབ་རྡོ་རྗེ་ལ་མིས་
འཕྱ་ཡིན་འདུག་བྱས་པ། མིའི་སྨྲ་གཞི་མི་ལ་བྱེད་པ་མིན་པ་ཅི་ལ་བྱེད། ཅེས་གསུངས་
པས། ཕྲ་མ་སྐྱེལ་འཕྲོ་ཆོད་གསུང་བ་དང༌། སྤྱོད་འཇུག་ཏུ་ཡང༌། སེམས་ཅན་མགུ་ལས་
བྱུང་བ་ཡིས། །མ་འོངས་སངས་རྒྱས་འགྲུབ་ལྟ་ཞོག །ཚེ་འདི་ཉིད་ལ་དཔལ་ཆེ་དང༌། །
གྲགས་དང་སྐྱིད་འགྱུར་ཅིས་མ་མཐོང༌། །ཞེས་སོ། །མ་ཧེའི་སྐྱེས་རབས་སུ། དེ་ལྟ་བས་
ན་བཟོད་པར་བྱ་བ་ཡོད་ན་བཟོད་པ་ཡོད་པར་འགྱུར་གྱི། མེད་ན་མ་ཡིན་པའི་ཕྱིར།
དགེ་བ་རྣམས་ནི་གནོད་པ་བྱེད་པ་ཡང་ཁེ་རྙེད་པ་དང་འདྲ་བར་དགའ་བར་འགྱུར་རོ་
ཞེས་བཟོད་པའི་གཏམ་བྱ་བ་ལ་ཡང་བརྗོད་པར་བྱའོ། །དུད་འགྲོར་གྱུར་(༥༥ན)པ་
རྣམས་ལ་ཡང་སོ་སོར་བརྟགས་པའི་བཟོད་པའི་མཐུ་ཡོད་ན་མིར་གྱུར་བའམ། རབ་ཏུ་
བྱུང་བ་ཁས་འཆེ་བ་ལ་བཟོད་པ་དང་མི་ལྡན་ན་མཛེས་པར་ག་ལ་འགྱུར་ཞེས་དང་། སྡིག་
ཅན་རྣམས་ནི་རང་བཞིན་གྱིས། །འདུལ་དང་འགལ་བའི་ལམ་ལ་བསྟན། །དམ་པ་
རྣམས་ནི་གོམས་པའི་ཕྱིར། །དེ་ལའང་ཕན་བཏགས་བཞིན་དུ་བཟོད། །བཟོད་པ་
བསྒོམས་པ་རྟག་ཏུ་བདེ་བར་འོཕ་པ་འགྱུར་བ་ཡི། །དུས་དེ་དྲ་ནི་རྟག་ཏུ་རྙེད་པར་དཀའ་བ་
ལ། །གཞན་གྱིས་གནོད་འཚེ་དེ་ལྟ་བུ་དག་བྱས་གྱུར་ཀྱང་། །དེ་ལ་འཁྲུག་པར་བྱེད་པར་
འགྱུར་བ་སུ་ཞིག་ཡོད། །ཅེས་སོ། །གསུམ་པ་དོན་བསྡུས་ཏེ་ཉམས་སུ་བླང་བ་ནི། དྲུག་འཁྲུལ་
སྐྱོན་ཡོན་སེམས་གཏོང་བསྔོ། །རྒྱུ་དང་མི་རྒྱུའི་གཡོ་འཁྲུལ་མེད། །ཚོར་བ་གཞི་བཅས་
- 347 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༡༽
དང་དུ་ལེན། །ཆོས་ཟབ་དགའ་སྤྲོས་རབ་ཏུ་འབྱེད། །ཅེས་པ་ཚིག་དང་པོ་འདི་ནི། ཚིག་
རྐང་གཅིག་ལ་སྤྱིར་བསྟན་པ་མཐའ་དག་གི་ཉམས་ལེན་དང་། ཁྱད་པར་དུ་བཟོད་པ་
དང་སྐྱིད་སྡུག་ལམ་འཁྱེར་གྱི་གནད་ཟབ་ལ་རྒྱ་ཆེ་བ། གནད་ཐམས་ཅད་ཚིག་ཉུང་ངུས་
འདུས་པ་ཞིག་སྟོན་ཏེ། དེ་ཡང་དབང་པོ་དྲུག་གིས་ཡུལ་དྲུག་ལ་གཏི་མུག་གིས་འཁྲུལ་
པས་ཡུལ་ཡིད་དུ་འོང་བ་དང་དྲུག་ལ་འདོད་ཆགས། མི་འོང་བ་དྲུག་ལ་ཁོང་ཁྲོ། བར་མ་
དྲུག་ལ་གཏི་མུག་ཉིད་བསྐྱེད། དེ་ལས་ལས་བཟང་ངན་སྣ་ཚོགས་བསགས་ནས་འཁོར་
བར་འཁྱམས། ནད་ངོས་ཟིན་ན་སྨན་སྦྱོར་སླ་བ་ལྟར་དེ་ལྟར་འཁོར་བར་འཁྱམས་
ལུགས་ཤེས་ན་གཉེན་པོའང་རྟོགས་སླ་སྟེ། དེ་ལྟར་ཀུན་རྫོབ་དང་དོན་དམ་གྱི་ཆ་གཉིས་
ཀ་ལ་འཁྲུག་ཏེ། ཡིད་འོང་གི་ཆར་བཟུང་ནས་ཆགས་པ་ཡིན་པས། དེ་ལས་ལོགས་ནས་
དེའི་སྐྱོན་སྒོམ། སྐྱོན་དུ་བལྟས་ནས་ཁྲོ་བ་ཡིན་པས་ཡོན་ཏན་དུ་སྒོམ། སེམས་ཞེས་པ་
ཀུན་རྫོབ་བྱང་སེམས་དང༌། དོན་དམ་བྱང་སེམས་གཉིས་ཀ་བཟུང་སྟེ། དུག་
གསུམ་ཐམས་ཅད་ཀྱི་གཉེན་པོར་བྱང་སེམས་གཉིས་ཀ་སྒོམ། གཏོང་ཞེས་པ་གཏོང་
ལེན་དང་། བསྔོ་ཞེས་པ་མཇུག་(༥༥བ)བསྔོ་བས་རྒྱས་གདབ། འདི་ནི་བསྟན་པ་སྤྱིའི་
གནད་ལ་གོ་བ་སྟེར་བ་ཚིག་ཉུང་ལ་དོན་འདུས་པ་ཡིན་ནོ། །རྒྱུ་དང་མི་རྒྱུའི་གཡོ་འཁྲུག་
མེད། །ཅེས་པས་གནོད་བྱེད་ལ་ཇི་མི་སྙམ་པའི་བཟོད་པའི་ངོ་བོ་ཉམས་ལེན་བསྟན།
ཚོར་བ་གཞི་བཅས་དང་དུ་ལེན་ཞེས་པས་སྡུག་བསྔལ་དང་ལེན། ཆོས་ཟབ་དགའ་སྤྲོས་
རབ་ཏུ་འབྱེད། །ཅེས་པས་ཆོས་ལ་ངེས་སེམས་ཀྱི་བཟོད་པའི་ངོ་བོ་དང་ཉམས་ལེན་སྟོན་
ཏེ། རྒྱུ་བ་སེམས་ཅན་དང་། མི་རྒྱུ་བ་སེམས་ཅན་མིན་པའི་གནོད་འཚེ་ཅི་བྱུང་ཡང་རི་
རབ་ལྟ་བུར་གཡོ་འཁྲུག་མེད་པར་བྱེད་པ་དང་། བྱང་ཆུབ་བསྒྲུབ་པ་ན། ཆོས་ཉམས་སུ་
ལེན་པ་དང་། རང་གཞན་གྱི་ཆོས་ཀྱི་འགལ་རྐྱེན་སེལ་བ་མཐུན་རྐྱེན་སྒྲུབ་པ་ལ་སྡུག་
བསྔལ་ཅི་བྱུང་ཡང་། དེ་ལ་སྐྱོ་བར་མི་བྱེད། ནད་དང་དབུལ་ཕོངས། གཤེ་དམོད།
- 348 -

ཐེག་པ་ཆེན་པོ་བཟོད་པའི་བློ་སྦྱོང་ཕན་བདེའི་ཆར་འབེབས། ༼ཨི༽
བརྡེགས་པ་སོགས་ཚོར་བ་སྡུག་བསྔལ་གཞི་དང་བཅས་པ་དང་དུ་ལེན། ལམ་དུ་འཁྱེར་
བ་དང་། དེ་ལྟར་འོང་བའི་རྒྱུའི་གཙོ་བོ་སངས་རྒྱས་བཅོམ་ལྡན་འདས་ཀྱིས་གསུངས་
པའི་ཆོས་ཟབ་མོ་རྣམས་ལ་མི་མོས་པ་དང་། མི་བཟོད་པ་མེད་པར་དགའ་སྤྲོ་དང་བཅས་
པས། ཤེས་རབ་ཀྱིས་རབ་ཏུ་འབྱེད་ཅིང་ཉམས་སུ་ལེན་པ་སྟེ། འགག་བསྡུས་ནས་དེ་
ལྟར་ཉམས་སུ་ལེན་ཤེས་པར་བྱའོ།། །།
༈ དེ་ལྟར་བཟོད་པའི་ཕར་ཕྱིན་ལས་བརྩམས་ནས། །རྒྱལ་བའི་བསྟན་པ་སྤྱི་ཡི་
ཉམས་ལེན་གྱི། །གནད་རྣམས་ལེགས་པར་ཉམས་སུ་ལེན་པ་དང་། ཁྱད་པར་བདག་
གཞན་བརྗེ་བའི་བྱང་ཆུབ་སེམས། །ཉམས་ལེན་གནད་ལ་ངེས་པ་སྟེར་བ་དང་། །དེ་ཡི་
འགལ་ཟླ་ཁྲོ་ཆགས་སྤོང་བའི་ཚུལ། །སྐྱིད་སྡུག་ལམ་འཁྱེར་གཅོད་དང་རོ་སྙོམས་དང་། །
རྐྱེན་ངན་ལམ་བསྒྱུར་བློ་སྦྱོང་གནད་རྣམས་ཀུན། །སྣང་བྱེད་ནམ་མཁའི་ནོར་བུ་འདི་
ཡིན་ནོ། །འོན་ཀྱང་བདག་བློ་བྱིས་པའི་དབང་གྱུར་པས། །ནོངས་པ་གང་མཆིས་རྒྱལ་
བའི་སྤྱན་སྔར་བཤགས། །འདིས་མཚོན་དུས་གསུམ་དགེ་ཚོགས་ཅི་མཆིས་པས། །
རྒྱལ་བའི་བསྟན་པ་ཕྱོགས་བཅུར་རྒྱས་པ་དང༌། །འགྲོ་(༥༦ན)བའི་ཕན་བདེ་དབྱར་མཚོ་
ལྟར་འཕེལ་ནས། །བླ་མེད་བྱང་ཆུབ་གོ་འཕང་མྱུར་ཐོབ་ཤོག །ཅེས་ཐེག་པ་ཆེན་པོའི་
བཟོད་པའི་ཕར་ཕྱིན་གྱི་བློ་སྦྱོང་ཕན་བདེའི་ཆར་འབེབས་འདི་གྱེར་གྱི་བཙུན་པ་མ་ཏི་
དྷ་ཛཱས་དབེན་གནས་ཐེག་ཆེན་རྩེའི་གཙུག་ལག་ཁང་དུ་ས་མོ་སྦྲུལ། མིང་གཞན་དཀར་
པོའི་ལོ་ལ་སྦྱར་བ་འདིས་ཀྱང་བསྟན་པ་རིན་པོ་ཆེ་དང་། སེམས་ཅན་ལ་ཕན་པ་ཕྱོགས་
དུས་གནས་སྐབས་ཐམས་ཅད་དུ་བྱེད